CELEX: 62002TJ0353
Language: el
Date: 2005-04-13
Title: Απόφαση του Πρωτοδικείου (δεύτερο τμήμα) της 13ης Απριλίου  2005. # Duarte y Beltrán, SA κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Κοινοτικό σήμα. # Υπόθεση T-353/02.

Απόφαση του Πρωτοδικείου (δεύτερο τμήμα) της 13ης Απριλίου 2005 — Duarte y Beltrán κατά ΓΕΕΑ – Mirato (INTEA)
      (Υπόθεση T-353/02)
      «Κοινοτικό σήμα — Διαδικασία ανακοπής — Αίτηση καταχωρίσεως του λεκτικού κοινοτικού σήματος INTEA — Προγενέστερα εθνικά λεκτικά σήματα INTESA — Άρνηση καταχωρίσεως — Αιτιολογία της απορρίψεως — Άρθρο 8, παράγραφος 1, στοιχείο β΄, του κανονισμού (ΕΚ) 40/94»
      Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο παρόμοιου ή πανομοιότυπου προγενέστερου σήματος που καταχωρίστηκε για προϊόντα ή υπηρεσίες παρόμοιες
         ή πανομοιότυπες — Κίνδυνος συγχύσεως με το προγενέστερο σήμα — Λεκτικά σήματα INTEA και INTESA (Κανονισμός του Συμβουλίου 40/94, άρθρο 8 § 1, στοιχείο β΄) (βλ. σκέψεις 34-35)
      
      Αντικείμενο 
      
         Προσφυγή ασκηθείσα κατά της αποφάσεως του δεύτερου τμήματος προσφυγών του ΓΕΕΑ, της 6ης Αυγούστου 2002 (R 407/2001-2), αναφορικά
                  με διαδικασία ανακοπής μεταξύ των Duarte y Beltrán, SA και Mirato SpA.
               
            Στοιχεία της υποθέσεως
      
               Αιτούμενος την καταχώριση του κοινοτικού σήματος:
            
            
               Duarte y Beltrán SA
            
         
               Κοινοτικό σήμα του οποίου ζητείται η καταχώριση:
            
            
               Λεκτικό σήμα ΙΝΤΕΑ – Αίτηση αριθ. 99747 για ορισμένα προϊόντα των κλάσεων 3, 16 και 21 
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               MIRATO SpA
            
         
               Αντιταχθέν σήμα ή σημείο:
            
            
               Δύο ιταλικά σήματα, ένα διεθνές σήμα και από ένα ελληνικό, φινλανδικό, σουηδικό, βρετανικό και ιρλανδικό σήμα INTESA, για
                  προϊόντα των κλάσεων 9, 14, 18 και 21, όσον αφορά το ένα από τα δύο ιταλικά σήματα, και της κλάσεως 3, όσον αφορά τα λοιπά
               
            
         
               Απόφαση του τμήματος ανακοπών:
            
            
               Μερική αποδοχή της ανακοπής (κίνδυνος συγχύσεως όσον αφορά τα προϊόντα της κλάσεως 3)
            
         
               Απόφαση του τμήματος προσφυγών: 
            
            
               Απόρριψη της προσφυγής
            
         
      Διατακτικό 
      Το Πρωτοδικείο αποφασίζει: 
      
         
                   
               
               
                  
               
               
                  Απορρίπτει την προσφυγή.
               
            
         
                   
               
               
                  
               
               
                  Καταδικάζει την προσφεύγουσα στα δικαστικά έξοδα.